**OSNOVNA ŠKOLA FRANKA LISICE POLAČA**

**KLASA: 003-08/17-01/05**

**URBROJ: 2198-1-36-17-03**

**Polača, 23. ožujka 2017. godine**

Na temelju članka 127. Zakona o odgoju i obrazovanju u osnovnoj i srednjoj školi („Narodne novine” broj 87/08, 86/09, 92/10,105/10, 90/11, 16/12, 86/12, 94/13, 152/14, 7/17), članaka 38. – 42. Zakona o ustanovama (Narodne novine broj 76/93, 29/97, 47/99, 35/08), te članka 69. Statuta Osnovne škole Franka Lisice Polača na sjednici održanoj dana 23. ožujka 2017. godine Školski odbor Osnovne škole Franka Lisice Polača uz prethodnu suglasnost ministra znanosti i obrazovanja donio je:

**ODLUKU O IMENOVANJU RAVNATELJA/ICE ŠKOLE**

**Kata Ivković, profesor hrvatskog ili srpskog jezika i književnosti, imenuje se ravnateljicom Osnovne škole Franka Lisice Polača na vrijeme od pet godina s danom 3. travnja 2017. godine.**

**Obrazloženje**

Školski odbor Osnovne škole Franka Lisice Polača raspisao je natječaj za imenovanje ravnatelja/ice škole. Natječaj je objavljen dana 1. veljače 2017. godine u „24 sata“.

U skladu s člankom 127. stavkom 8. Zakona o odgoju i obrazovanju u osnovnoj i srednjoj školi, održane su sjednice Učiteljskog vijeća, Vijeća roditelja i skupa (zbora) radnika škole, a nakon provedenog tajnog glasovanja navedena tijela dostavila su Školskom odboru pisane zaključke o stajalištima tih tijela u postupku izbora i imenovanja ravnatelja/ice .

Članovi Školskog odbora javnim glasovanjem su u skladu sa stavkom 9. članka 127. Zakona o odgoju i obrazovanju u osnovnoj i srednjoj školi za ravnatelja/icu škole izabrali Katu Ivković.

Sukladno članku 127. stavcima 4. i 5. Zakona o odgoju i obrazovanju u osnovnoj i srednjoj školi ministru znanosti i obrazovanja dostavljena je dokumentacija o izboru ravnatelja radi dobivanja prethodne suglasnosti prije imenovanja. Prethodna suglasnost ministra znanosti i obrazovanja nije uskraćena do dana 14. ožujka 2017. godine te se sukladno članku 127. stavku 5. Zakona o odgoju i obrazovanju u osnovnoj i srednjoj školi smatra da je suglasnost dana.

Slijedom navedenoga Školski odbor Osnovne škole Franka Lisice Polača odlučio je kao u izreci ove odluke.

**Pouka o pravnom lijeku:** Svaki prijavljeni kandidat na ovaj natječaj ima pravo pregledati natječajnu dokumentaciju i u roku od petnaest dana od dana primitka obavijesti o izboru i imenovanju ravnatelja zatražiti sudsku zaštitu pri Općinskom sudu mjesno nadležnom prema sjedištu Osnovne škole Franka Lisice Polača.

**Predsjednica Školskog odbora**

**Ivana Peraić, dipl. učiteljica**